وان‌داکی چاووش تپه قالاسینین قوزئیینده اورارتولار دؤورونه عاید نکروپل ساحه‌سین‌ده اورتایا چیخاران قبیرده‌کی قادین و کیشی اسکلتینین ۲ مین ۷۷۷ ایللیک اولدوغو معین ائدیلدی.
مدنیت و توریزم باخانلیغینین ایجازه‌سی ایله، اورارتو کرالی II.جی ساردوری طرفین‌دن میلاددان اؤنجه ۷۵۰.جی ایلده تیکدیریله‌ن چاووش تپه قالاسین‌دا باشلادیلان قازینتی ایشلرین‌ده معین ائدیلن نکروپل ساحه‌سی، تاپینتیلاری ایله آرکئولوگلاری هیجانلاندیریر.
وان یوزونجو ایل اونیورسیته‌سی ادبیات فاکولته‌سی آرکئولوژی بؤلومو باشقانی پروفسور دکتر رافت چاووش‌اوغلو باشقانلیغیندا آپاریلان قازینتیلاردا اورتایا چیخاریلان و بیلیمسل آلاندا "ایلک" اولدوغو بیلدیریله‌ن، اورارتولار دؤورون‌ده یاشامیش قادین و کیشییه عاید اسکلتین یاشی معین ائدیلدی.
قازینتی اکیبینین اسکلتلردن آلدیغی کربن نومونه‌لرینین آمریکاداکی لابراتورلاردا ائدیلن اینجه‌لمه‌سینده، ار-آرواد اولدوقلاری دگرلندیریله‌ن قادین و کیشینین میلاددان اول ۶۵۹-۶۵۰ ایللرین‌ده باسدیریلدیغی معینلشدیریلدی.
